Αγαπημένα μου παιδιά Χρόνια Πολλά, Χριστός Ανέστη! Ελπίζω να περάσατε καλά το Πάσχα αν και κλεισμένοι μέσα στο σπίτι. Καλό θα ήταν τώρα που φτιάχνει ο καιρός να βγαίνετε για ένα περίπατο με τους γονείς σας ή τ’ αδέλφια σας.

 Σας έχω 2 τραγούδια σήμερα τα οποία θα σας δώσω τους στίχους και θα σας δώσω και τις διευθύνσεις στο youtube για να τ’ ακούσετε.

Για τα παιδιά της **Α΄, Β΄ και Γ΄ τάξης** , σας δίνω το παραδοσιακό τραγούδι της Χίου

«Κάτω στο γιαλό» ή «Χιώτικος».

Κάθε στίχο θα τον λέμε 2 φορές.

Κάτω στο γιαλό κάτω στο περιγιάλι (2)

κάτω στο γιαλό κοντή, νεραντζούλα φουντωτή. (2)

Πλέναν Χιώτισσες, πλέναν παπαδοπούλες (2)

Πλέναν Χιώτισσες κοντή, νεραντζούλα φουντωτή. (2)

Και μια Χιώτισσα, μικρή παπαδοπούλα (2)

Και μια Χιώτισσα κοντή, νεραντζούλα φουντωτή. (2)

Έπλεν’ άπλωνε και με τον ήλιο παίζει (2)

έπλεν’ άπλωνε κοντή, νεραντζούλα φουντωτή. (2)

Φύσηξε βοριάς, μαίστρος, τραμουντάνα (2)

φύσηξε βοριάς κοντή, νεραντζούλα φουντωτή. (2)

Κι ανασήκωσε το μεσοφούστανό της (2)

κι ανασήκωσε κοντή, νεραντζούλα φουντωτή. (2)

Και της φάνηκε ο ποδοστράγαλός της (2)

και της φάνηκε κοντή, νεραντζούλα φουντωτή. (2)

Κι έλαμψ’ ο γιαλός κι έλαμψ’ ο κόσμος όλος (2)

κι έλαμψ’ ο γιαλός κοντή, νεραντζούλα φουντωτή. (2)

<https://www.youtube.com/watch?v=jKtBC1kNoWw>

Για τα παιδιά της **Δ΄, Ε΄ και ΣΤ΄** σας έχω το τραγούδι «Απρίλη μου» του Μίκη Θεοδωράκη.

Απρίλη μου, Απρίλη μου ξανθέ

και Μάη μυρωδάτε καρδιά μου πώς αντέ-

καρδιά μου πως, καρδιά μου πώς αντέχεις

μέσα στην τόση αγάπη και στις τόσες ομορφιές.

Γιομίζ’ η γειτονιά τραγούδια και φιλιά

την κοπελιά μου τη λένε Λενιώ

την κοπελιά μου τη λένε Λενιώ

την κοπελιά μου τη λένε Λενιώ

μα το ‘χω μυστικό.

Αστέρι μου, αστέρι μου χλωμό

του φεγγαριού αχτίδα στο γαϊτανόφρυδο

στο γαϊτανό- στο γάιτανοφρυδό σου

κρεμάστηκ’ η καρδιά μου σαν το πουλάκι στο ξόβεργο.

Γιομίζ’ η γειτονιά…

Λουλούδι μου, λουλούδι μυριστό

και ρόδο μυρωδάτο στη μάνα σου θα ‘ρθω

στη μάνα σου, στη μάνα σου θα ‘ρθω

να πάρω την ευχή της και το ταίρι που αγαπώ.

Γιομίζ’ η γειτονιά…

<https://www.youtube.com/watch?v=88Ys9E8eZNo>

Ελπίζω να σας αρέσουν τα τραγούδια αυτά. Μέχρι την επόμενη φορά που θα σας ξαναστείλω, σας εύχομαι να περνάτε όμορφα και δημιουργικά.

Η Μουσικός Ιφιγένεια Κρικέλη